2/3 raamatust moodustab bibliograafia - Loomingu Raamatukogus viiekümne  aasta jooksul ilmunud 1344 teost alfabeetilises ja kronoloogilises järjekorras, lisaks veel vastavalt tõlkijatele. Ülejäänud 1/3 moodustavad kolm artiklit, mille autoriteks on pikaajaline LR-i toimetaja Lembe Hiedel, "Loomingu" ja ""Loomingu" Raamatukogu" ühendatud toimetuse peatoimetaja asetäitja aastatel 1973-1983 Jüri Ojamaa ning praegusesse LR-i toimetuse kolleegiumisse kuuluv Toomas Haug. Pikim ja minu meelest huvitavaim artikkel pärineb Lembe Hiedelilt, kes paistab üks ütlemata terav naisterahvas olevat.  Juttu on peamiselt tsensoritest ja sellest, kuidas toona piiripealseid tekste trükki sai nihverdatud. Väga põnev lugemine :) Näiteks, kas teadsite, et 1971. aastal ilmunud "Närvitrükist" jäeti välja järgmised Juhan Viidingu värsiread:    Asendama pandi neid ridu aga üks tuntum soovitus, mis millegipärast tsensoreid ei häirinud:    Selliseid kurioosumeid oli teisigi, kuid nendest võite juba ise lugeda. Igatahes on tegemist millegi natuke  enamaga kui lihtsalt bibliograafiaga.